钦定古今图书集成/明伦汇编/闺媛典/第006卷 > 《乌夜啼〈八曲〉》
## 钦定古今图书集成/明伦汇编/闺媛典/第006卷 > 《乌夜啼〈八曲〉》

《唐书乐志》曰：“《乌夜啼》者，宋临川王义庆之所作也。元嘉十七年，徙彭城王义康于豫章。义庆时为江州，至镇，相见而哭。文帝闻而怪之，征还。庆大惧。伎妾夜闻乌夜啼声，扣斋阁云：‘明日应有赦’。其年更为南兖州刺史，因此作歌。故其和云：‘夜夜望郎来，笼窗窗不开’。今所传歌，似非义庆本旨。” 《古今乐录》曰：“《乌夜啼》，旧舞” 十六人，临川王义庆，当作“彭城王义康。”

歌舞诸少年，娉婷无种迹。菖蒲花可怜，闻名不曾识。
长樯《铁鹿子》，布帆阿那起。诧侬安在间，一去数千里。
辞家远行去，侬欢独离居。此日无啼音，裂帛作还书。
可怜乌白鸟，彊言知天曙。无故三更啼，欢子冒暗去，
乌生如欲飞。飞飞各自去，生离无安心。夜啼至天曙，
笼窗窗不开，荡户户不动。欢下葳蕤籥，交侬那得往。
远望千里烟，隐当在欢家。欲飞无两翅，当奈独思何。
巴陵三江口，芦荻齐如麻。执手与欢别，痛切当奈何。